…Бусалба нехан уггар чIогIа аьтто боьхначу муьрехь нисделла Умалхьатан вахар а, гIуллакхдар а. Туьйранахь санна, цхьа тамашийна нисделира цуьнан, хIетахьлера Iедал тIаьхьадаьлча, кIелхьаравалар. Цхьаболчу Iеламнехан а санна, Умалхьатан цIе а яккха йихкина яра хIетахь. Доккхачу ирсана, хIетахь лелхийна лелийначу нахана керла зама еана, бусалба дино зазадаьккхина зама. Кху заманахь Далла гIуллакхдарх бехкаш-м муххале а ца доху, мелхо а Iедало догъойъу. Маьждигаш доьгIна, хьафизийн хьуьжарш ехкина, буьйлалуш болчу мутаIеламашна хьуьжарш ехкина. Лаккхара Iилманаш долу динан говзанчаш кечбо Соьлжа-гIалахь йиллинчу Кишин кIентан Кунта-Хьаьжин цIарахчу Российски Исламски университето. Цу гIуллакхан керла тулгIе хIинца ТIуртIи-КIотара а кхаьчна. Ша цу юьрта а веана, Кадыров Хожа-Ахьмада дIакхайкхийра губеллачарна хьалха: